le roman d’ Aspremont. 35 
de soz la bougle li fet l’escu percier, 
le blanc haubere rompre et desmeillier. 
par mi le cors li fist le fer glacier; 
mort le trebuche de l’auferant destrier. 
don commenca li criz A enforcier 
et la bataille du tot A commencier. 
Grant fu la noise et li cri et li brin, 
quant ä l’estor reuindrent Sarrazin. 
tuit s’esbahirent, Francois et Sarrazin 
et Loheren, Normant et li Morin. 
Karles meismes en tint le chief enclin ; 
tenca ä dieu si con fust son voisin. 
“he dix” dist Karles, “qui d’eue feis vin 
et conuerlis saint Pol et saint Fermin, 
souflervez vos de vo gent tel train 
que vostre loi soit ä paien enclin? 
se de ce champ traien paien & fin, 
iamais en France n’orra messe A matin, 
einz m’ocirai A mon brant acerin.” 
adonc plorent maint riche palain. 
au duel qu'il meinent et au pesant hutin 
es Andefroi apoignant le chemin. 
ou qu'il voit Karle, si s’escrie & haut brin 
“que te dementes, Karles le fiz Pepin? 
ne t’esmoier de la gent Apollin. 
secors le vient, mes n'est mie frarin, 
en un conroi quaranle mil meschin. 
n'i a un seul tant poure miserin 
qui n’ait enseigne ou de soie ou de lin. 
el premier chief ton neueu Rollandin 
et Berengier, Haton et ton norin. 
ceus conperront li cuuer Bedoin.” 
Quant Karlemaigne Andefroi en entent, 
qu’ä lui secore venoient si anflant, 
quarante mil arme en un tenant 
ä peis ä armes et ä maint arc traiant 
(coutiaus et haches et pestraus vont portant. 
et de venir se vont forment hastant), 
deu en mercie, nostre pere puissant. 
greignor merueille out Karles de Rollant, 
de Berengier, de Hatonet l’effant. 
“he dex’ dist Karles, “biau pere, roi amant, 
ge les euidoie en France lä deuant. 
quex bon eurs les va ca conduisant.” 
Karles esgarde; si les voit aitant 
d'une valee, moult grant noise fesant. 
du bruit qu’il maineut, et ge la noise grant, 
en retentissent li pui et li pendant. 
Karles l’entent; s’en’out le cuer joiant. 
leua sa main, de dieu les va seignant. 
Tant cheuaucherent li gentil escuier _ 
et li message et tuit li chamberier, 
que Karles out lessie au tref derrier, 
qu’en Aspremont commencent & puier. 
lor gofanons n’eirent mie trop chier; 
li plus en sunt de toile et de doublier. 
qui les veist quant vint ä l’aprochier, 
a grant merueille se puist d’eus seignier. 
l’un porte pel, et li autre leuier, 
l’autre macue qu'il prist el cuisinier. 
li alquant portent grant maches d’alier, 
que il ont fet de dos parz aguisier ; 
li alquant maces et granz coutiax d’acier. 
ce semble deels, ce soit un bois entier., 
Rollant soeit le ior sor un sommier; 
n'i out poitral ne cengle ni estrier. 
ne ne seit tant ferir ne manecier 
que il le puist de som pas efforcier. 
ce fet Rollan desuer et marvoier, 
qui moult se peine de son bon oncle aidier. 
puis i out il le ior maint bon destrier. 
Droes d’Estampes iert lor gofanonier. 
vienent au champ ou out grant destorbier. 
Rollandis garde; s’a veu un destrier. 
son somier lesse; si saut sus par l’estrier. 
un paien mort vait l’aubere despollier. 
du dos li tret; si s’en vet haubergier. 
un hiaume d’or troua en un senlier: 
cel hiaume fist ä la teste lacier. 
espee nule n’i uout onques ballier: 
car il n’ert mie encore cheualier. 
mes il sesist A deus mains un leuier. 
sept foreins homnıes en feissent leuier. 
Rollant iert ieones, mes fort estoit et fier. 
ensement s’arment Hates et Berengier 
et tuit li autre qu’armes puent ballier ; 
qu’assez en trouent el auant et arrier, 
2 dont lı seignor gisent mort en l'erbier. 
quant sunt arm&, Rollan prent & huchier. 
“pensez hui mes, baron, de l’esploitier. 
chascun tant vaille con s’il iert cheualier. 
querez vos peres par ce grant destorbier. 
E2 
